वे एक गैर सरकारी संगठन आश्रय फाउंडेशन से भी जुड़े हैं। मंजूनाथ का ऑटो रिक्शा लोगों की मदद करने के साथ ही समाज को एचआईवी एड्स के प्रति जागरूक कर रहा है। वे अपने ऑटो पर ऐसे संदेश लिखकर रखते हैं जो लोगों को इस खतरनाक संक्रमण से जागरूक करता रहे। इस पहल की शुरुआत के बारे में बात करते हुए वे कहते हैं, 'इस काम को शुरू करने के पीछे मेरा एक निजी अनुभव था। एक बार मुझे अपने परिचित को अस्पताल पहुंचाना था लेकिन साधन न मिलने की वजह से उसे अस्पताल पहुंचने में दो घंटे लग गए।'